Javier Milei

**Javier Gerardo MILEI** (naskiĝis la 22-an de oktobro 1970, Bonaero, Argentino) estas argentina ekonomikisto, verkisto, radiodissendisto, oratoro kaj politikisto. Li estas la nuna prezidanto de Argentino ekde la 10-an de decembro 2023. Li estas priskribita kiel dekstrula ekstremisto. Milei famiĝis post siaj oftaj aperoj en televido en kiu li forte kritikis la registarojn de Cristina Fernández de Kirchner, Alberto Fernandez kaj iagrade Mauricio Macri.

Milei kreis la koalicion *La Libertad Avanza* (Libereco movas antaŭen) kaj kampanjanta sub la slogano "Mi ne venis ĉi tien gvidi ŝafidojn sed veki leonojn". Ekde la fino de 2021, li estas membro de la Ĉambro de Deputitoj de Argentino nome de la grandurbo Bonaero. Milei estis kandidato por la 2023 argentina prezidenta balotado, kun Viktorio Villarruel kiel lia vico .

## Vivo 
Milei naskiĝis la 22-an de oktobro 1970 en Bonaero en familio de itala origino. Lia patro estis busŝoforo. Milei atestas ke 11-jaraĝa li decidis studi ekonomikon, sekve de la inflaciego kaŭzitan de la politikoj de la Ministro de Ekonomio, José Alfredo Martínez de Hos. En la malfruaj 1980-aj jaroj li funkciis kiel golulo en Chakrita Juniors adoleskulteamoj .

Milei havas bakalaŭron en ekonomiko de la Universitato de Belgrano same kiel du magistrecojn en ekonomiko de la Universitato de Torquato di Tella. Li laboris kiel ekonomikisto en pluraj privataj kompanioj, inkluzive de HSBC .

Li postenis kiel profesoro pri makroekonomiko, kreskekonomiko, mikroekonomiko kaj matematika ekonomiko en pluraj universitatoj en Argentino kaj eksterlande. Krome, Milei havas radioprogramon nomitan *Demoliendo mitos* kiun li regule dissendas.

Li estas en laboraj rilatoj kun la argentina magnato Eduardo Eurnekián.

## Opinioj 
Li estas adepto de la eksa brazila prezidanto Jair Bolsonaro kaj la eksa usona prezidanto Donald Trump . Li estas ankaŭ proksima al la hispana konservativa partio Vox  kaj la eksa konservativa chilean prezidenta kandidato José Antonio Kast .

Milei difinas sin kiel minarkiiston kaj kiel dinamikan anarki-kapitaliston . Li preferas la aŭstran skolon, sed estis kritikita post kiam li faris metodikan uzon de matematiko, kontraŭe al la opinio de la skolo.

Milei oponas abortigon eĉ en seksperfortaj kazoj. Kiam demandita de ĵurnalisto pri abortiga kazo post la seksperforto de 10-jaraĝa knabino, Milei deklaris ke abortigo en tiaj cirkonstancoj estas murdo .

Li kondamnas la "politikan "kaston", kiu li asertis konsisti el "senutilaj, parazitaj politikistoj kiuj neniam laboris." . Interalie, Milei postulas la fermon de la centra banko de Argentino .

Milei estas kredanto en la dekstremega konspira teorio de kultura marksismo. Pri tutmonda varmiĝo, Milei neas ties ekziston, dirante, ke ĝi estas inventaĵo de kultura marksismo. Milei ankaŭ rilatas kulturan marksismon kun la Ministerio de Virinoj kaj diras, ke se li estos elektita prezidanton li fermos tiun ministerion. Li ankaŭ menciis kulturan marksismon por propagandi kontraŭ la GLAT movado .

## Verkaro  
* *Lecturas de Economía en tiempos de Kirchnerismo* (eo: Ekonomiaj Legadoj en tempoj de Kirchnerismo, 2014), 
* *Política Económica Contrarreloj* (eo: Ekonomia Politiko Kontraŭ la Horloĝo, 2014), 
* *El retorno al sendero de la Decadencia Argentina* (eo: La reveno al la vojo de argentina dekadenco, 2015), 
* *Maquinita, Infleta y Devaluta* (eo: Mona printilo, inflacio kaj devaluto, 2016), kun Diego Giacomini. ISBN&nbsp;9789873677441
* *Otra vez sopa: maquinita, infleta y devaluta: ensayos de economía monetaria para el caso argentino* (eo: Supo denove: mona printilo, inflacio kaj devaluto: monaj ekonomiaj eseoj por la argentina kazo, 2017), kun Diego Giacomini. ISBN&nbsp;9789876278140
* *Desenmascarando la mentira Keynesiana. Keynes, Friedman y el triunfo de la Escuela Austriaca.* (eo: malmaskigo de la Kejnsa mensogo. Keynes, Friedman kaj la triumfo de la aŭstra skolo. 2018), 
* *Libertad, libertad, libertad*. (eo: Libereco, Libereco, Libereco, 2019), kun Diego Giacomini. ISBN&nbsp;9789505567393
* *Pandenomics. La economía que viene en tiempos de megarrecesión, inflación y crisis global*. (eo: Pandenomiko: La venanta ekonomio en tempoj de giganta regreso, inflacio kaj tutmonda krizo, 2020) 
* *El camino del libertario*. (eo: La vojo de libervolisto, 2022)  

### Elektitaj akademiaj artikoloj 
* (2004) 'Real Exchange Rate Targeting. ¿Trilema Monetario o Control de Capitales? La Política Fiscal', *Revista de Economía y Estadística*, Universidad Nacional de Córdoba, Facultad de Ciencias Económicas, Instituto de Economía y Finanzas, vol. 0(2), pp. 63–87, January.
* (2014) 'De los picapiedras a los supersónicos: Maravillas del progreso tecnológico con convergencia', *Revista Actualidad Económica*, Universidad Nacional de Córdoba, Facultad de Ciencias Económicas, Instituto de Economía y Finanzas, vol. 0(83), pp. 5–18.
* (2017) 'Ensayos Monetarios para Economías Abiertas: El Caso Argentino' (kun Diego Giacomini), *Revista Actualidad Económica*, Universidad Nacional de Córdoba, Facultad de Ciencias Económicas, Instituto de Economía y Finanzas, vol. 0(91), pp. 5–24.

## Referencoj 
## Eksteraj ligiloj 
* Kanalo de Javier Milei ĉe YouTube
* 
* 
* 
* Javier Milei ĉe TikTok

Kategorio:Argentinaj verkistoj
Kategorio:Argentinaj politikistoj
Kategorio:Anarki-kapitalistoj
Kategorio:Kritikistoj de multkulturismo
Kategorio:Italdevenaj argentinanoj
Kategorio:Bonaeranoj
Kategorio:Argentinaj futbalistoj
Kategorio:Prezidantoj de Argentino
Kategorio:Ĉefministroj de Argentino
Kategorio:Nuntempaj ŝtatestroj